  Туспуктэм: ИА «Удмуртия» Анжелика Тихонова корреспондент Удмуртилы тӧроез быръёнъёсы пыриськыны «Огъя Россия» партия Александр Бречаловлэсь кандидатуразэ ӵектӥз. Со сярысь 29-тӥ инвожое партилэн улосвыл ёзэтэзлэн XXXV конференциез дыръя тодмо луиз. Конференциын кык кандидатъёсты эскеризы - со улосвыллэн али тӧроез, «Огъя Россия» партилэн Удмуртиысь улосвыл ёзэтэзлэн секретарез Александр Бречалов но Ижысь кар думалэн тӧроезлэн воштӥсез, кар думаын «Огъя Россия» фракцилэн кивалтӥсез Николай Швецов. Озьы ик конференциын Кун Кенешысь депутатъёсты быръёнъёсы кандидатъёслэсь лыдметъёссэс юнматӥзы. Тодэ вайытом, азьвыл элькунлэн тӧроез луыны кандидатъёссэс ньыль партиос ӵектӥзы ни вал. Удмуртилэсь тӧрозэ но Кун Кенешлэн сизьыметӥ ӧтчамаз депутатъёсты быръёнъёсын куара сётон 2022-тӥ арын 9-11 куарусёнэ мыноз.  Тегъёс: Удмуртия быръёнъёс ЕдинаяРоссия АлександрБречалов Ижкар  